CELEX: 32011R0459
Language: hu
Date: 2011-05-12 00:00:00
Title: A Bizottság 459/2011/EU rendelete ( 2011. május 12. ) a gépjárműveknek a gyalogosok és más veszélyeztetett úthasználók védelme tekintetében történő típusjóváhagyásáról szóló 78/2009/EK európai parlamenti és tanácsi rendelet I. melléklete részletes végrehajtási szabályainak megállapításáról szóló 631/2009/EK rendelet mellékletének módosításáról  EGT-vonatkozású szöveg

13.5.2011   
            
            
               HU
            
            
               Az Európai Unió Hivatalos Lapja
            
            
               L 124/21
            
         A BIZOTTSÁG 459/2011/EU RENDELETE
   (2011. május 12.)
   a gépjárműveknek a gyalogosok és más veszélyeztetett úthasználók védelme tekintetében történő típusjóváhagyásáról szóló 78/2009/EK európai parlamenti és tanácsi rendelet I. melléklete részletes végrehajtási szabályainak megállapításáról szóló 631/2009/EK rendelet mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a gépjárműveknek a gyalogosok és más veszélyeztetett úthasználók védelme tekintetében történő típusjóváhagyásáról, a 2007/46/EK irányelv módosításáról, valamint a 2003/102/EK és a 2005/66/EK irányelv hatályon kívül helyezéséről szóló, 2009. január 14-i 78/2009/EK európai parlamenti és tanácsi rendeletre (1) és különösen annak 4. cikke (6) bekezdésére,
   mivel:
   
               (1)
            
            
               A gépjárműveknek a gyalogosok és más veszélyeztetett úthasználók védelme tekintetében történő típusjóváhagyásáról szóló 78/2009/EK európai parlamenti és tanácsi rendelet (2) I. melléklete részletes végrehajtási szabályainak megállapításáról, a 2007/46/EK irányelv módosításáról, valamint a 2003/102/EK és a 2005/66/EK irányelv hatályon kívül helyezéséről szóló, 2009. július 22-i 631/2009/EK bizottsági rendelet részletes szabályokat állapít meg a 78/2009/EK rendelet I. mellékletének végrehajtására, amely utóbbi a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról szóló, 2007. szeptember 5-i 2007/46/EK európai parlamenti és tanácsi irányelvben (keretirányelv) (3) megállapított típus-jóváhagyási eljárásra vonatkozó egyik külön szabályozási jogi aktus.
            
         
               (2)
            
            
               A 78/2009/EK rendelet előírásainak végrehajtásához szükséges műszaki előírásoknak a gyalogosok és más veszélyeztetett úthasználók gépjárművel való ütközést megelőző, illetve annak során történő védelméről és a 70/156/EGK tanácsi irányelv módosításáról szóló, 2003. november 17-i 2003/102/EK európai parlamenti és tanácsi irányelv 3. cikke végrehajtásához szükséges műszaki előírásokról szóló, 2003. december 23-i 2004/90/EK bizottsági határozatban (4) előírt specifikációkon kell alapulniuk.
            
         
               (3)
            
            
               A gépjárműgyártók és a műszaki szolgálatok által elvégzett első értékelésekből kapott tapasztalatok alapján, és a 631/2009/EK rendeletnek megfelelően négy olyan különböző terület azonosítható, ahol a konkrét előírásokat pontosítani kell. A módosítandó rendelkezések a jelenleg hatályos 2003/102/EK európai parlamenti és tanácsi irányelvben (5) az első fázisra meghatározott előírásokon alapuló általános előírásokat érintik. Az általános előírásokban szereplő egyes fontos értékelési határokat módosítani kell, hogy figyelembe vegyék a tudományos és műszaki fejlődést, és hogy a 78/2009/EK rendeletben az első fázisra meghatározott előírások összhangba kerüljenek a 2003/102/EK irányelvben az első fázisra meghatározott előírásokkal.
            
         
               (4)
            
            
               Az e rendeletben előírt intézkedések összhangban vannak a „Műszaki Bizottság – Gépjárművek” bizottság véleményével,
            
         ELFOGADTA EZT A RENDELETET:
   1. cikk
   A 631/2009/EK rendelet melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. május 12-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 35., 2009.2.4., 1. o.
   
      (2)  HL L 195., 2009.7.25., 1. o.
   
      (3)  HL L 263., 2007.10.9., 1. o.
   
      (4)  HL L 31., 2004.2.4., 21. o.
   
      (5)  HL L 321., 2003.12.6., 15. o.
   
      MELLÉKLET
      A 631/2009/EK rendelet melléklete a következőképpen módosul:
      
                  1.
               
               
                  A II. rész a következőképpen módosul:
                  
                              a)
                           
                           
                              a II. fejezet a következőképpen módosul:
                              
                                          i.
                                       
                                       
                                          A 3.2. pont második bekezdése helyébe a következő szöveg lép:
                                          „Azon járművek esetében, amelyeknél a lökhárító aljának magassága legalább 425 mm, de nem haladja meg az 500 mm-t, a gyártó választhat, hogy e vizsgálatot, vagy a III. fejezetben leírt vizsgálatot alkalmazza.”
                                       
                                    
                                          ii.
                                       
                                       
                                          A 3.3. pont az első bekezdés után a következő szakasszal egészül ki:
                                          „Ha a jármű vizsgálata a 78/2009/EK rendelet I. mellékletének 2.1.a) vagy 2.1.b) pontja szerint történik, a gyártó eltérésként a levehető vonóhorognál legfeljebb 132 mm szélességű sávra felmentést kérhet.”
                                       
                                    
                                          iii.
                                       
                                       
                                          A 4.6. pont az első bekezdés után a következő bekezdéssel egészül ki:
                                          „Ha a jármű vizsgálata a 78/2009/EK rendelet I. mellékletének 2.1.a) pontja szerint történik, az ütközésmérő alja a lökhárítóval történő első érintkezéskor lehet a talaj referenciasíkjában is, ± 10 mm-es tűréssel.”
                                       
                                    
                        
                              b)
                           
                           
                              Az V. fejezet a következőképpen módosul:
                              
                                          i.
                                       
                                       
                                          A 3.2. pont ötödik bekezdése helyébe a következő szöveg lép:
                                          „A gyermek/kisméretű felnőtt fejforma tekintetében kiválasztott egyes vizsgálati pontok szintén legalább 165 mm-re vannak a motorházfedél elülső élének meghatározott referenciavonala mögött vagy az 1 000 mm-es ráhajlási méret (WAD) mögött, attól függően, hogy a kiválasztott vizsgálati ponthoz képest melyik van hátrébb, kivéve, ha a felső lábszár formájú próbatest és a motorházfedél elülső éle ütközésének vizsgálatára való kiválasztás esetén a motorházfedél elülső éle vizsgálati területén oldalirányban 165 mm-en belül egyetlen pont sem tenne szükségessé 200 J-t meghaladó mozgási energiát az ütközésnél.”
                                       
                                    
                                          ii.
                                       
                                       
                                          A 3.2.3. pont a bekezdés végén a következő mondattal egészül ki:
                                          „Az ütközési zónát a fejformának a motorházfedél tetejével való első érintkezési pontja határozza meg.”
                                       
                                    
                        
                              c)
                           
                           
                              A VI. fejezet 3.2. pontjának második bekezdése helyébe a következő szöveg lép:
                              „A felnőtt fej formájú próbatest és a szélvédő ütközése tekintetében kiválasztott vizsgálati pontok egymástól legalább 165 mm-re vannak, és legalább 82,5 mm-rel a teljes szélvédő – ideértve, a láthatósági zónáktól függetlenül, az átlátszó és nem átlátszó üvegezést is – körvonalán belül, illetve legalább 82,5 mm-rel a szélvédő hátsó élének referenciavonala előtt vagy a 2 100 mm-es ráhajlási méret (WAD) előtt, attól függően, hogy a kiválasztott vizsgálati ponthoz képest melyik van előrébb, és gondoskodni kell arról, hogy a szélvédővel történő első érintkezés előtt a fejforma ne érintkezzen külső karosszériaszerkezettel (például motorház hátsó éle, ablaktörlő karja) (lásd 8. ábra).”
                           
                        
                              d)
                           
                           
                              A VII. fejezet 3.3.2. pontja a bekezdés végén a következő mondattal egészül ki:
                              „Az ütközési zónát a fejformának a motorházfedél tetejével való első érintkezési pontja határozza meg.”
                           
                        
            
                  2.
               
               
                  Az V. rész a következőképpen módosul:
                  
                              a)
                           
                           
                              A 3.7. pont helyébe a következő szöveg lép:
                              3.7.   Az ütközésmérő első természetes frekvenciája meghaladja az 5 000 Hz-et és ajánlott körülbelül 0,7-es csillapítási együtthatójú csillapított gyorsulásmérőt használni.”
                           
                        
                              b)
                           
                           
                              A 4.7. pont helyébe a következő szöveg lép:
                              4.7.   Az ütközésmérő első természetes frekvenciája meghaladja az 5 000 Hz-et és ajánlott körülbelül 0,7-es csillapítási együtthatójú csillapított gyorsulásmérőt használni.”